கேள்வி: மேலந்தல் ஊராட்சி பற்றி நீங்கள் என்ன அறிந்துள்ளீர்கள்?
பதில்: மேலந்தல் ஊராட்சி (''Melanthal Gram Panchayat''), தமிழ்நாடு கள்ளக்குறிச்சி மாவட்டம் உள்ள ரிஷிவந்தியம் ஊராட்சி ஒன்றியத்தில் வாணாபுரம் வட்டத்தில் தென்பெண்ணை ஆற்றங்கரையின் வடகரையில் அமைந்துள்ளது. இந்த தமிழக ஊராட்சி மன்றங்கள், ரிஷிவந்தியம் (சட்டமன்றத் தொகுதி) சட்டமன்றத் தொகுதிக்கும் கள்ளக்குறிச்சி மக்களவைத் தொகுதி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். இந்திய மக்கள் தொகை கணக்கெடுப்பு, 2011, மொத்த மக்கள் தொகை 2678 ஆகும். இவர்களில் பெண்கள் 1324 பேரும் ஆண்கள் 1354 பேரும் உள்ளனர். இக்கிராமத்தில் தமிழ்நாடு அரசு பொது நூலகத்துறை மூலம் 22.06.1995 ல் பகுதி நேரமாக நூலகம் தொடங்கப்பட்டு பின்னர் ஊர்ப்புற நூலகமாக தரம் உயர்த்தப்பட்டு செயல்பட்டு வருகிறது இக்கிராமத்தின் முதல் நூலகராக மு.அன்பழகன் பணியாற்றினார். இவ்வூரின் தெற்கே தென்பெண்ணை ஆறும் மேற்கே ஏரியும் கிழக்கே மடுவும் ஊரின் நடுவே குளமும் சில இடங்களில் குட்டைகளும் அமைந்து விவசாயத்திற்கு பேருதவியாக இருக்கிறது. குறிப்பு: முன்பு விழுப்புரம் மாவட்டம் முகையூர் ஊராட்சி ஒன்றியத்தில் இந்த ஊராட்சி இருந்தது மாவட்டம் பிரிக்கப்பட்ட பின்னர் கள்ளக்குறிச்சி மாவட்டத்தில் ரிஷிவந்தியம் ஊராட்சி ஒன்றியத்தில் இணைக்கப்பட்டது